Služba za društvene djelatnosti

ISPOSTAVA OBROVAC

KLASA:602-01/17-01/14

URBROJ:2198-09-17-2

Obrovac, 18.prosinca 2017.

OSNOVNIM ŠKOLAMA

PREDMET:Pripreme za provedbu upisa u prvi razred

osnovne škole u školskoj godini 2018./2019.

* dostavlja se

Sukladno odredbama članka 16. i 17. Zakona o odgoju i obrazovanju u osnovnoj i srednjoj školi ( NN broj 87/08., 86/09., 92/10., 105/10., 90/11., 5/12., 16/12., 86/12.,94/13., 152/14. I 07/17.) te članka 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava (NN broj 67/14), upis djece u prvi razred osnovne škole, provodi se prema Planu upisa ovog Ureda koji će biti objavljen na mrežnoj stranici Ureda državne uprave u Zadarskoj županiji.

Prijava djece (OBVEZNIKA) dorasle za upis u prvi razred osnovne škole u šk.god. 2018./2019. provodit će se u osnovnim školama u vremenu **od 29.siječnja do 31.siječnja 2018.Roditelji ( skrbnici) obvezni su obaviti predupis svoje djece u prvi razred prema prebivalištu, odnosno prijavljenom boravištu.**

Škole su dužne popis djece nakon predupisa sa svim podatcima ( ime i prezime, ime oca i majke, datum i mjesto rođenja, adresa stanovanja (prebivalište-boravište), OIB, raspored laboratorijskih pretraga i datum testiranja psihofizičke zrelosti i sistematskog liječničkog pregleda) dostaviti Uredu državne uprave u Zadarskoj županiji, Službi za društvene djelatnosti, Ispostava Gračac i Ispostava Obrovac, najkasnije **do 14.veljače 2018.godine.**

Za djecu koja će šest ( 6 ) godina navršiti do kraja tekuće godine **( od 01.travnja do 31.prosinca 2018.god.),** a nisu školski obveznici roditelj/skrbnik može **najkasnije do 31.ožujka tekuće godine** podnijeti Ispostavama zahtjev **( Obrazac 6 )** za uvrštavanje djeteta u popis školskih obveznika. **Uz Obrazac 6 roditelj ( skrbnik ) treba dostaviti presliku osobne iskaznice ili potvrdu o prebivalištu i Mišljenje stručnog tima predškolske ustanove o psihofizičkom stanju djeteta.**

**OBRAZAC 6,** odnosno zahtjevi koje podnose roditelji/skrbnici Ispostavama, dostupan je na Web stranicama Ureda državne uprave u Zadarskoj županiji pod linkom **„obavijesti i izvješća“.** Zahtjevi sa pripadajućom dokumentacijom mogu se dostaviti **skenirani** Ispostavi Obrovac na e-mail drustvene.obrovac@udu-zz.hr **ili** na adresu :Ured državne uprave u Zadarskoj županiji, Služba za društvene djelatnosti, Ispostava Obrovac ( A. Starčevića 11 – 23450 Obrovac ) i Ispostava Gračac (Park Sv. Jurja 1 – 23 440 Gračac)

Molimo sve osnovne škole da ažuriraju podatke na svojim internetskim stranicama te istaknu informacije bitne za upis u prvi razred za svoju školu za šk.god.2018./2019.,( dokumentacija potrebna za upis, produženi boravak, škola bez arhitektonskih barijera ili druge posebnosti vaše škole), kako bi se roditelji odnosno staratelji mogli pravovremeno informirati.

**Upis u I razred osnovne škole za školsku godinu 2018./2019. obavit će se od 18. do 21.lipnja 2018.godine** .

**VAŽNO:**

Nakon upisa škole su dužne do **27.lipnja 2018.** dostaviti Ispostavi Obrovac i Gračac:

1.**popis upisane djece sa svim potrebnim podatcima** ( s naznakom koliko od tog broja djece je s drugog upisnog područja- navesti školu),

2.broj djece za koje će se psihofizičko stanje utvrditi do 31.kolovoza 2018.godine

3.broj djece, školskih obveznika koji se nisu upisali u prvi razred, a bili su prijavljeni na predupisu.

**Stručna povjerenstva će se u svom radu obvezno pridržavati odredbi Zakona o odgoju i obrazovanju u osnovnoj i srednjoj školi, Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava i Plana upisa Zadarske županije.**

S poštovanjem,

Samostalni upravni referent

Stjepan Živković